Девојка и ђувегија
Девојка Јову из двора кара,
Зашт' ниси Јово раније дош'о
Раније дошо прстен донео,
Прстен на руку, венац на главу?
Али беседи делија Јова:
Рад бих ти био раније доћи,
У кума нова кола, коњи неуки
У старог свата непотковани,
Деверје перје ненакићено.

Извор  
Стеван Бошковић, Бачванске песме. У Новоме Саду. Српска народна задружна штампарија, 1879. стр. 131-132.

Српске лирске народне песме‎
Сватовске песме